Trelis/gawiki huggingface dataset:
Mabel Sharman Crawford. Faoi Mebal Sharman Crawford.
"Rugadh Mabel Sharman Crawford I 1821 bhí a hathair na M.P. William Sharman Crawford. Scriobh sí na labhair, Life in Tuscany, Through Algeria, Fanny Dennison, The Wilmot Family. Níor pós sí agus fuair sí bás I 1912 ag an aois de 91." 
Saol &amp; Gairm bheatha.
Chlann agus Óige.
"Is í Mabel Sharman Crawford íníon don tiarna talún agus polaiteoir radacach Uladh William Sharman Crawford.Bhí sé mar scríbhneoir agus gníomhaí radacach agus feimineach tiomanta." "Thuaigh William ag tasiteal sa Tuscáin I 1859 chuig an Iodáil trí lionsa an-pholaitiúil agus próta-fheimineach a bhfuil tionchar láidir ag a gníomhaíochas uirthi ar mhaithe le hathchóiriú talún na hÉireann agus mar bhall de Lárchoiste an Chumainn Náisiúnta um Cheart Vótála do Mhná. Breithneoidh an aiste seo tógáil Sharman Crawford ar "fhadhb na hIodáile" trína cuid scríbhneoireachta, a mhéid a d'aistrigh sí an reifirméisean aclaí Éireannach agus an Chartachas daonlathach a bhaineann le feachtais pharlaiminteacha a hathar ina hanailís, agus nádúr a critice feimineach féin ar shochaí na hIodáile i nóiméad iar-réabhlóideach 1848–1849." 
Ré thábhachtach dá saol.
"Bhí sí mar feimineach agus bhí sí mar pairt den National Society for Women's Suffrage Rinne sí taighde ar ábhar abairtí agus gníomhartha a rinneadh i gcoinne fir a bhuail a mná céile agus a d'úsáid na torthaí chun an t-alt Maltreatment of Wives don Westminster Review  a scríobh in 1893." 
"D’obair a carthanas chun cabhair le daoinní le linn an Gortha Mór le a deirfiúracha." 
Gairm.
"Thaistil sí alán I rith a saol agus scríobh sí dhá leabhar agus í ag taistil: Life in Tuscany (1859) agus Through Algeria (1863). Fosta scríobh sí dhá úrscéal: Fanny Dennison (1852) agus The Wilmot Family (1864), bhí siad faoi theaghlach a fuair saibhreas le hoidhreacht go tobann." "Bhí Mabel mar Feimineach olmhór: bhí sí ina ball de Lárchoiste an Chumainn Náisiúnta agus Cheart Vótála do Mhná agus údar an ailt "Maltreatment of Wives" in Athbhreithniú Westminster (1893)." 
Saol déanach agus bás.
"Ag a saol deanach níor phós sí agus ní raibh páistí aicí. Fuair sí bás ag 91 bliain de aois ar an ceathrú lá déag de Feabhra sa bliain 1912 I “Middlesex” Sasana"
Marita Conlon-McKenna. Is údar an-ráthúil í Marita Conlon-McKenna. Rugadh í i mBaile Átha Cliath ar an 5 Samhain 1956. Tá a lán duaiseanna agus ainmnithe faighte ag Marita Conlon-McKenna dá obair, agus aistríodh a obair isteach i níos mó 12 teangacha eile. 
Scríobhann sí leabhair ficsean stairiúil agus ficsean do pháistí. Bhuaigh a céad úrscéal, ‘Under the Hawthorn Tree’ a lán duaiseanna, rinneadh cuid de thríológ é, agus oiriúnú é isteach i gceolseó.
Saol &amp; Gairm bheatha.
Rugadh Marita Conlon-McKenna i mBaile Átha Cliath ar an 5ú Samhain 1956. D’fhás sí aníos i mBaile na nGabhar, agus chuaigh sí ar scoil sa Convent of the Sacred Heart i Mount Anville. Bhí seans aici dhul chuig an ollscoil ach iarchuir sí é chun aire a thabhairt dá athair. Phós sí fear darbh ainm James McKenna nuair a bhí sí 20 bliain d’aois. Fuair sí postanna i gnó na clainne, i mbanc agus i gníomhaireacht taistil. Bhí suim aici i scríobhnóireacht agus rollaigh sí do UCD chun cleachtaigh scríobhnóireachta a fháil. . Ta ceathrar páiste aici le James McKenna. 
Bhí suim i gcónaí ag Marita i dtréimhse an Ghorta Mór i stair na hÉireann agus léigh sí gach rud a bhí ar fáil ar an ábhar. Nuair a chuala sí tuairisc raidió ar uaigh leanaí gan marcáil ar bith ón tréimhse Ghorta Mhóir a bhí aimsithe faoi chrann sceach gheal, shocraigh sí a céad leabhar, Under the Hawthorn Tree, a scríobh.
Foilsíodh an leabhair i mBealtaine 1990. Bhí an-rath ar an leabhair láithreach. Ó shin, aistríodh é isteach i níos mó ná 12 teangacha difriúla, cosúil le Arabach agus Fraincís. 
Duaiseanna.
Marita has won many awards for writing, such as 'The International Reading Association Award', the 'Österreichischer Kinder und Jugendbuchpreis', the 'Reading Association of Ireland Award' and 'Bisto Book of the Year Award.
Mary Sheldreck. Bhí Mary Sheldreck ina ball de Chumann na mBan agus fuair sí bás de bharr gortuithe a tharla di le linn an Éirí Amach na Cásca. Bhí sí leis an gCuntaois Markievicz i bhFaiche Stiabhna le linn an Éirí Amach.
Camille Souter. Ealaíontóir Éireannach is ea Camille Souter.
Sampláil (staitistic). Is éard atá i gceist le sampláil ná teicníc a úsáidtear chun cur síos, nó measúnú, a dhéanamh ar an daonra staitistiúil iomlán trí sciar den daonra, a roghnaítear go matamaiticiúil, a scrúdú go staitistiúil.
Éifeacht Dunning-Kruger. Is claontacht chognaíoch í an éifeacht Dunning-Kruger ina mbíonn claonadh ag daoine, nach bhfuil mórán saineolais nó taithí acu maidir le cineál áirithe taisc nó réimse eolais, rómheastachán a dhéanamh ar a gcumas nó ar a n-eolas. Áiríonn roinnt taighdeoirí freisin a mhalairt éifeacht do dhaoine daoine ardchumasacha: an claonadh atá acu meastachán faoina luach a dhéanamh ar a gcuid scileanna. I gcultúr an phobail, is minic a dhéantar míthuiscint ar éifeacht Dunning-Kruger mar mhaíomh faoi ró-mhuinín ghinearálta daoine a bhfuil éirim íseal acu, in ionad rómhuiníneacht shonrach daoine neamhoilte ag tasc áirithe.
Déantar éifeacht Dunning-Kruger a thomhas de ghnáth trí fhéinmheasúnú a chur i gcomparáid le tomhas ar fheidhmíocht oibiachtúil. Mar shampla, d’fhéadfaí iarraidh ar na rannpháirtithe dul san iomaíochti i dtráth na gceist, agus ansin meastachán a dhéanamh ar cé chomh maith agus a d'éirigh leo . Féadfaidh sé seo tarlú i dtéarmaí coibhneasta nó absalóideach, i gcomparáid le piarghrúpa an duine mar céatadán na gcomhghleacaithe a sáraíodh nó i gcomparáid le caighdeáin oibiachtúla mar líon na gceisteanna a freagraíodh i gceart. Tá éifeacht Dunning-Kruger le feiceáil sa dá chás, ach tá sé níos suntasaí i dtéarmaí coibhneasta; bíonn claonadh ag buncheathairíl na rannpháirtithe iad féin a fheiceáil mar chuid den dá cheathairíl is airde. D’fhoilsigh David Dunning agus Justin Kruger an staidéar tosaigh i 1999. Dhírigh sé ar réasúnaíocht loighciúil, gramadach agus scileanna sóisialta. Ó shin i leith rinneadh staidéir éagsúla eile thar raon leathan tascanna, lena n - áirítear scileanna ó réimsí amhail gnó, polaitíocht, leigheas, tiomáint, eitlíocht, cuimhne spásúlachta, scrúduithe ar scoil, agus litearthacht.
Sainmhíniú.
Sainmhínítear éifeacht Dunning-Kruger mar chlaonadh daoine le cumas íseal i réimse ar leith chun measúnuithe ró-dhearfach a thabhairt ar an gcumas seo. Is minic a thuigtear é seo mar chlaonadh cognaíoch, .i. mar chlaonadh córasach chun tabhairt faoi fhoirmeacha earráideacha smaointe agus breithiúnas. I gcás éifeacht Dunning-Kruger, baineann sé seo go príomha le daoine a bhfuil scil íseal acu i réimse ar leith agus iad ag iarraidh a n-inniúlacht a mheas laistigh den réimse seo. Baineann an earráid chórasach lena gclaonadh chun rómheastachán a dhéanamh ar a n-inniúlacht, .i. iad féin a bheith níos oilte ná mar atá siad.
Beth Van Schaack. Is aturnae agus acadóir Meiriceánach í Beth Van Schaack, a fheidhmíonn mar Ambasadóir Ginearálta na Stát Aontaithe um Cheartas Coiriúil Domhanda .
Luathshaol agus oideachas.
Bhain Van Schaack Baitsiléir Ealaíon amach ó Ollscoil Stanford, Dochtúir Juris ó Scoil Dlí Yale, agus PhD ó Scoil Dlí Leiden in Ollscoil Leiden.
Gairmréim.
Bhí Van Schaack ina ollamh ar cuairt le Cearta Daonna ag Scoil Dlí Stanford, ag teagasc i réimsí a bhain leis an dlí idirnáisiúnta agus le cearta an duine. Bhí sí ina Stiúrthóir Gníomhach ar an gClinic um Chearta an Duine agus Réiteach Coinbhleachta. Is ball í le hIonad Stanford um Chearta an Duine agus Ceartas Idirnáisiúnta. Bhí sí ina hollamh ar cuairt freisin ag Scoil Dlí Ollscoil Santa Clara ag díriú ar dhlíthe cogaidh. Mar aturnae, bhí sí ina comhpháirtí ag Morrison &amp; Foerster LLP, chomh maith le bheith ag obair le hOifig an Ionchúisitheora de Bhinsí Coiriúla Idirnáisiúnta don Iúgslaiv agus do Ruanda .
Roinn Stáit SAM.
Bhí sí ina Tánaiste don Ambasadóir Ginerálta do Shaincheisteanna um Choireanna Cogaidh, san Oifig um Cheartas Coiriúil Domhanda ag Roinn an Stáit. Chabhraigh sí le comhairle a chur ar an Rúnaí Stáit agus ar an bhFo-Rúnaí Stáit um Shlándáil Shibhialta, Daonlathas, agus Cearta an Duine maidir le beartas SAM a chruthú a raibh sé mar aidhm acu srian a chur ar hainghníomhartha agus cinedhíothú.
Ambasadóir Ginearálta.
An 21 Deireadh Fómhair 2021, d’ainmnigh an tUachtarán Joe Biden Van Schaack le bheith ina ambasadóir ginearálta don cheartas coiriúil domhanda. Tionóladh éisteachtaí os comhair Choiste Caidreamh Coigríche an tSeanaid an 12 Eanáir 2022. Thuairiscigh an coiste a hainmniúchán go fabhrach d’urlár an tSeanaid an 8 Márta 2022. Dheimhnigh an Seanad Van Schaack trí ghuth-vóta an 15 Márta 2022, agus cuireadh faoi mhionn í an 17 Márta
Ollscoil Leiden.  Ollscoil taighde phoiblí in Leiden, an Ísiltír, is ea Ollscoil Leiden (Ollainnis: "Universiteit Leiden"). Bhunaigh Willem van Oranje, é mar ollscoil Phrotastúnach sa bhliain 1575, mar luach saothair do chathair Leiden as a cosaint i gcoinne ionsaithe Spáinneacha le linn Chogadh na hOcht mBliana. Is í an institiúid ardoideachais is sine san Ísiltír í agus tá cáil láidir uirthi ar fud na hEorpa agus an domhain.
Eva Philbin. Ceimiceoir Éireannach agus an chéad uachtarán ar Institiúid Ceimice na hÉireann ab ea Eva Philbin' (née Ryder) (4 Eanáir 1914 – 24 Meitheamh 2005). Rinne sí a céim bhaitsiléara agus a céim mháistreachta in Ollscoil na Gaillimhe i 1937. Bhí sí mar cúntóir Tom Dillion. Rinne sí obair ag aithint carbaihiodráití i bhfeamainn. I 1939, d’oibrigh sí mar cheimiceoir tionsclaíoch agus taoiseach ar Hygeia LTD i nGaillimh le linn an Dara Cogadh Domhanda. 
Saol &amp; Gairm bheatha.
Bunús.
Rugadh i mBaile an Átha í. Eva Maria Ryder an t-ainm iomlán a bhí aici nuair a rugadh í. Ba í an iníon is sine. Bhí deirfiúr amháin aici. Bhí a hathair, George Ryder, ina fhear an phoist agus níos déanaí ina thábhairneoir. Fuair a máthair, Kate Donegan, bás.
Gairm agus Oideachas.
Chuaigh Eva Philbin isteach sa roinn ceimice in UCD sa bhliain 1945. D'oibrigh sí go han-dian chun an choláiste taighde a fhorbairt ar thaobh na ceimice de. Sa bhliain 1963, d’éirigh sí a bheith mar an t-Ollamh ar an roinn ceimice in UCD. Ba í Eva Philbin an chéad bhean a bhí ina huachtarán ar Institiúid Ceimice na hÉireann. Bhí sí mar cathaoirleach na Comhairle Náisiúnta Eolaíochta agus leasuachtarán sinsearach ar Acadamh Ríoga na hÉireann. Sa bhliain 1989, bhí sí aitheanta ag an RIA mar gheall ar éachtaí s’aicí agus tugadh festschrift di ina scríobh 115 údar ann. 
Pósadh agus Teaghlach.
Bhí beirt iníon agus mac amháin aici lena fear céile, John ‘Jack’ Philbin. Pósadh iad ar an 28ú lá de mhí Aibreáin 1943. Ag an am, dá bpósfá, bheadh sé i gcoinne an dlí post a bheith agat. Ach thóg Eva Philbin post mar léiritheoir i roinn na ceimice i UCD. 
Saol déanach agus bás.
Fuair sí bás i dTeach Altranais Ailesbury, Baile Átha Cliath, ar 24 Meitheamh 2005. Bhunaigh Institiúid Ceimice na hÉireann Dámhachtain Eva Philbin agus sraith léachtaí bliantúla ina honóir.
Hazel Lavery. Ealaíontóir, mainicín, aisteoir, agus péiceallán ab ea Hazel Lavery. Rugadh ar an 14ú lá de Mhárta 1880 in Chicago, Illinois í.
Teaghlach.
B'é Edward Martyn (1846–1897) a hathair. Bhí sé ina leasuachtarán ar an gcomhlacht ‘Armour &amp; Co’. Ba í Alice Martyn a máthair. Ní raibh ach siblín amháin aici, Dorothea Hope Martyn an t-ainm a bhí uirthi. Fuair Dorothea bás nuair a bhí sí fiche is a trí bliana d’aois.   
Saol Pearsanta.
Phós Hazel an Dr. Edward Livingston Trudeau ach fuair sé bás cúig mhí ina dhiaidh sin. Bhí iníon amháin acu darbh ainm Alice Trudeau. In 1909 phós Hazel John Lavery, ealaíontóir agus portráidí as Béal Feirste. Chas siad lena chéile in 1903 sa Bhriotáin nuair a bhí sí fós geallta le Trudeau.     
Na Nótaí Bainc.
I ndiaidh Chogadh na Saoirse, cheap rialtas an tSaorstáit go raibh airgeadra nua de dhíth. Choimisiúnaigh an rialtas John Lavery chun an nóta bainc a dhearadh in 1928. D'athshaothraigh sé pictiúr de Hazel i riocht Caitlín Ní Uallacháin, pearsantú baineann ar Éirinn. Bhí an pictiúr críochnaithe i gceann coicíse, agus baineadh úsáid as ar nótaí bainc in Éirinn ó 1928 go dtí na 1970idí.
Bás.
Fuair Hazel bás ar an 3ú lá de mhí Eanáir 1935.
Lámhach John Caldwell. Ar 22 Feabhra 2023, scaoileadh póilín de chuid an SPTÉ ar an Ómaigh, an Bleachtaire Príomhchigire John Caldwell Bhí ardphróifíl Caldwell agus baint lárnach aige le mórfhiosrúcháin coiriúla, mar shampla Dúnmharú Lyra McKee.
Imeachtaí.
Ní raibh Caldwell ar dualgas nuair a tharla an t-ionsaí air. Cé go raibh iomrá ar an gcigire Caldwell as a bheith i gceannas ar fhiosruithe faoi dhúnmharuithe a bhí go mór i mbéal an phobail, ba bhall gníomhach den phobal ina cheantar dúchais é. 
Bhí roinnt ógánach faoina chúram ag ionad spóirt, a mhac fhéin san áireamh. Bhí sé ag cur liathróidí i mbúit a chairr ag an am, tar éis seisiún peile le daoine óga, cluiche sacair faoi-aois ag spórtlann ar Bhóthar Choillidh Chlochair i dTír Eoghain. Bhí sé ag obair le foirne an chlub le fada, aithne air go forleathan agus ardmheas air. Bhí a mhac in aice leis ag an am. 
Lámhachadh Caldwell roinnt mhaith babhtaí agus gortaíodh go dona é, fágtha i mbaol a bháis. Caitheadh 10 gcinn de philéir. Bhuail péire acu feithiclí eile san áit a raibh an Cigire Caldwell páirceáilte.
D'eisigh na póilíní íomhánna ó cheamaraí slándála den Ford Fiesta gorm a thiomáin lucht an ionsaithe go dtí an Ómaigh.
Polaitíocht.
Tháinig ceannairí na gcúig pháirtí mhóra le chéile chun an t-ionsaí a cháineadh. Timpeall an ama seo, bhí an DUP ag dúirt nach rachaidís ar ais i dTionól Thuaisceart Éireann gan margadh faoin Phrótacal. Timpeall an ama a lámhachadh Caldwell, rinne Rialtas na Ríochta Aontaithe agus an tAontas Eorpach margadh nua Breatimeachta.
Fiosrúcháin.
Meastar gurb iad easaontóirí poblachtacha a bhí taobh thiar den ionsaí. Dúirt na póilíní gur ag díriú ar easaontóirí poblachtacha an 'IRA Nua’ atá an fiosrúchán. 
Dúirt na póilíní gur coirpigh ón bpobal Protastúnach, a raibh baint acu le heasaontóirí poblachtacha, is ea cuid den drong a chreideann siad a rinne iarracht Caldwell a mharú Tá na coirpigh seo i gconradh ceilge le heasaontóirí poblachtacha le tamall fada (níl siad bainteach le paraimíleataigh dhílseacha).
Bhí £150,000 de luach saothair á thairiscint ar aon eolas a chiontódh an dream a ba chúis leis an ionsaí.
Ar 26 Bealtaine 2023, bhí aon duine dhéag gafa san Ómaigh agus in Oileán an Ghuail, naonúr fear agus beirt bhan idir 21 bliain agus 72 bliain d'aois.
Seán P. Ó hÉalaí. Iriseoir agus craoltóir le RTÉ Raidió na Gaeltachta, Comhar, Scéala Éireann, srl ba ea Seán P Ó hÉalaí (a d'éag ar 6 Mairt 2023 agus as Doire ó dhúchas dó).
Saol.
Bhí Seán P Ó hÉalaí páirteach i nGluaiseacht Chearta Sibhialta na Gaeltachta ag deireadh na seascaidí, agus leis an bhfeachtas toghchánaíochta a reáchtáladh do Pheadar Mac an Iomaire.
Ceapadh é ina eagarthóir ar an iris "Comhar" i dtús na seachtóidí. 
Thug sé roinnt blianta ina dhiaidh sin ag obair do Nuacht RTÉ. Ba é an chéad Chomhfhreagraí don Iarthuaisceart ag an tseirbhís sin agus bhíodh tuairiscí rialta aige faoi na Trioblóidí.
D’fhág sé RTÉ ag tús na n-ochtóidí chun dul ag obair mar Eagarthóir Gaeilge an "Irish Press" (Scéala Éireann) agus d’fhan sé leis an nuachtán sin nó gur dúnadh é i 1995.
Chuaigh sé ag obair le RTÉ Raidió na Gaeltachta i nDomhnach Broc ina dhiaidh sin. I measc na gclár ar RnaG a raibh baint aige leo mar láithreoir nó léiritheoir bhí "Ardán na nEalaíon" agus na hirischláir ón ardchathair "An Chaint sa Chathair" agus "Glór Anoir". D’éirigh sé as in 2012.
Bhíodh sé ag soláthar colúin Ghaeilge (Beocheist) don "Irish Times" ar feadh na blianta.
Pearsanta.
Ba charachtar lán de bheocht é a raibh "joie de vivre" ag baint lena chuid oibre sna meáin, Ba cheoltóir den scoth é, amhránaí agus giotáraí. Chas sé ceol le Dáithí Sproule agus Mícheál Ó Domhnaill lena linn.
Ar scor, bhí cónaí air i gCros Araild i mBaile Átha Cliath agus sa Spáinn.
Bhuail ailse scornach é agus chaill sé a ghuth iontach le linn na 2010idí. Fuair ​​sé bás ar 6 Márta 2023.
Almroth Wright. Imdhíoneolaí agus baictéareolaí ba ea Almroth Edward Wright, ridire, KBE CB FRCSI FRS (10 Lúnasa 1861 – 30 Aibreán 1947). Ba é an chéad duine é a d’úsáid vacsaíní frith-thíofóideacha ar dhaoine.
Léig na hÉireann um Cheart Vótála do Mhná. Bunaíodh Léig na hÉireann um Cheart Vótála do Mhná (Irish Women’s Franchise League) sa bhliain 1908 chun ceist na gceart vótála do mhná a chur chun cinn.     
Imeachtaí.
Ar 4 Samhain 1908 i mBaile Átha Cliath, bhí Hanna Sheehy-Skeffington agus Margaret Cousins ar bhaill bhunaidh na Léige. Dála na sufraigéidí sa Bhreatain, bhí baill den Léig sásta modhanna míleatacha a úsáid chun a gcuid aidhmeanna a bhaint amach. Phléasc na sufraigéidí buama i Lios na gCearrbhach fiú, sa bhliain 1914, Reáchtáil siad cruinnithe agus chuaigh siad ar stailceanna ocrais nuair a bhí siad sa phríosún.
Bhí nuachtán dá gcuid féin ag an Léig, 'The Irish Citizen'. B'iad Francis Sheehy-Skeffington (fear céile Hanna Sheehy-Skeffington) agus James Cousins (fear céile Margaret Cousins) a rinne eagarthóireacht ar an nuachtán. Cuireadh an chéad eagrán den nuachtán i gcló i mí na Bealtaine 1912. Bhí mana ag an nuachtán a bhí le feiceáil ag barr an chéad leathanaigh: ‘Cearta na Saoránachta d’Fhir agus do Mhná Araon; 
Dualgais na Saoránachta ar Fhir agus ar Mhná Araon.’
Edmund Edward Fournier D'Albe. Fisiceoir, réaltfhisiceoir agus poitigéir Éireannach ab ea Edmund Edward Fournier d'Albe (1868 – 29 Meitheamh 1933, St. Albans, an RA). Bhí sé ina ollamh ollscoile agus tharraing se clú air féin i staidéar agus mhuscail sé spéis an phobail san leictreamaighnéadas, chomh maith le tús na réaltfhisice. Bhain sé triail as feabhas a chur ar an raidió agus ar an teilifís.
Ina theannta sin, bhí suim aige i gceisteanna faoin neamhbhásmhaireacht agus bhí suim aige i bparaishíceolaíocht agus spioradáltachas. Bhí sé ar dhuine de bhunaitheoirí an Phain-Cheilteachais .
Saol agus slí bheatha.
Ba de theaghlach Cailvíneach Francach é Fournier d'Albe a chuaigh ar imirce go hÉirinn tar éis Fhorógra Nantes a bheith chúlghairthe i 1685. Rugadh i Londain é sa bhliain 1868. Fisiceoir agus innealtóir teileagraif ab ea a athair, Edward Herman Fournier d'Albe.
Bhí sé ina Chúntóir ag George Francis Fitzgerald i gColáiste na Tríonóide, Baile Átha Cliath le linn bhlianta deiridh an 19ú haois. In 1899, mhúin sé matamaitic i gColáiste na hOllscoile, Baile Átha Cliath. Bhí sé ina léachtóir cúnta le fisic in Ollscoil Birmingham ag tosú i 1910, agus i mí Dheireadh Fómhair 1914 chuaigh sé ag múineadh in Ollscoil an Phuinseáb i Lahore. D'éirigh sé as i 1927 tar éis stróc a d'fhág pairilis ar a lámh, ach lean sé air ag scríobh sna réimsí a roghnaigh sé. Ba é Fournier d'Albe aireagóir an optafón agus d'oibrigh sé mar chúntóir don fhisiceoir Oliver Lodge. D'oibrigh sé ar feadh trí bliana mar rúnaí ag rannóg Bhaile Átha Cliath den Society for Psychical Research.
Thacaigh sé le spioradachas ar dtús tar éis dó a bheith cinnte faoi obair William Crookes leis an spioradaí Florence Cook. Mar sin féin, faoi 1921 bhí amhras air faoin spioradaíocht fhisiciúil tar éis cleasaíochta a bhrath ón spioradaí Kathleen Goligher ach chreid sé hcumhacht osnádúrtha. I 1920, d’aistrigh sé "Phänomene der Materialisierung" le hAlbert von Schrenck-Notzing go Béarla, agus i 1923 scríobh sé beathaisnéis Crookes.
Athbheochan Cheilteach.
Ba é an chéad bhaint a bhí ag Fournier d’Albe ná tríd an bhFeis Ceoil, féile cheoil bhliantúil chun ceol na hÉireann a chur chun cinn. Tionóladh an chéad cheann i mBaile Átha Cliath in 1897, agus toghadh é mar Chláraitheoir na Feise mar gheall ar a scil i mbainistíocht gnó. Mar thoscaire de chuid na Feise, d’fhreastail sé ar fhéilte ceoil agus liteartha eile amháil Eisteddfod Genedlaethol Cymru (Gaeilge: Eisteddfod Náisiúnta na Breataine Bige).
Ar ordú ón Chumann Feis Ceoil thaistil sé go dtí an Bhreatain Bheag, áit ar ghlacadh isteach san ord Gorsedd Cymru é. : 52 
Sa bhliain 1898, bhí ionadaíocht ag Na Garbhchríocha, an Bhreatain Bheag, an Bhriotáin, agus Oileán Mhanann ag an bhFeis Ceoil a reáchtáladh i mBéal Feirste, agus bhain Fournier d'Albe leas as an ócáid chun coiste sealadach a bhunú. Bunaíodh an coiste seo chun Comhdháil Phain-Cheilteach a eagrú i mBaile Átha Cliath.
In éineacht le Robert Boyd White, tá sé curtha síos dó gurb é a chruthaigh an chéad aistriúchán sa bhliain 1908 ar théacs Gaeilge go Esperanto — sliocht as Leabhar Leasa Mhóir dar teideal "Eachtra Laoghaire Mic Criomthain go maighe".
Logainmneacha Chontae Lú. E.
ref&gt;
Li Qiang. Is polaiteoir Síneach agus ceannaire sinsearach de chuid Pháirtí Cumannach na Síne (PCS) é Li Qiang () (rugadh 23 Iúil 1959).Tá sé ag feidhmiú mar Phríomh- Aire ar Dhaon-Phoblacht na Síne agus mar bhall tánaisteach de Choiste Seasta Pholitburo Pháirtí Cumannach na Síne ó 2023. Ó 2017 go 2022, bhí sé ina rúnaí páirtí i Shang-hai .
Tar éis dó dul isteach sa PCS i 1983, rinneadh rúnaí den chéad uair é ar Léig Óige Chumannach de Rui'an, Zhejiang. Níos déanaí ar seirbhís i roinn gnóthaí sibhialta an chúige, bhí sé ina rúnaí páirtí de Yong Kang, Wenzhou, Rúnaí Gnóthaí Dlíthiúla Polaitiúla Zhejiang agus níos déanaí ina leas-rúnaí páirtí an chúige. Ceapadh é ina ghobharnóir ar Zhejiang i 2012, ina dhiaidh sin ina rúnaí páirtí chúige Jiangsu, agus ar deireadh á aistriú chuig post rúnaí páirtí i Shang-hai sa bhliain 2017, an bhliain chéanna fuair sé ardú céime go dtí post ballraíochta den Politburo PCS. 
Le linn a thréimhse i Shang-hai, d'oscail sé an Margadh STAR de chuid an Stocmhalartáin Shang-hai (上海證券交易所科創板) , rinne sé maoirseacht ar infheistíocht eachtrach sa chathair lena n-áirítear Gigeamhonarcha- Shang-hai de chuid Tesla, Inc., mhaolaigh sé na ceanglais maidir le himircigh inmheánacha chun ceadanna cónaithe a fháil, agus chruthaigh sé cúig bhaile nua chun an easpa soláthair a laghdú. Rinne sé maoirseacht freisin ar dhianghlasáil dhá mhí i Shang-hai in 2022 mar fhreagra ar an ráig, a rinne dochar mór don gheilleagar áitiúil agus a bhí cáinte. Mar sin féin, fuair sé ardú céime chuig Buanchoiste an Pholitburo níos déanaí in 2022 agus rinneadh príomhfheidhmeannach de in 2023.
Díog Offa. Is créfort mór líneach í Díog Offa () a leanann an teorainn idir Sasana agus an Bhreatain Bheag, a bheag nó a mhór. Tá an struchtúr ainmnithe i ndiaidh Offa, rí Angla-Shacsanach Mhercia ó CR 757 go dtí 796, a chreidtear go traidisiúnta a d'ordaigh a thógáil. Cé go ndéantar díospóireacht ar a chuspóir bunaidh beacht, léirigh sé an teorainn idir Mercia Anglacánach agus ríocht na Breataine Bige i "Sir Powys" .
Bhí an créfort, a bhí suas le 20m ar leithead (lena n-áirítear a díog chliathánach) agus 2.4 m ar airde, a thrasnaigh talamh íseal, cnoic agus aibhneacha. Sa lá atá inniu ann tá sé cosanta mar shéadchomhartha sceidealaithe. Leantar cuid dá bealach ag Llwybr Clawdd Offa (Cosán Díog Offa), cosán fada 285 km, a ritheann idir Cuan Learpholl sa tuaisceart agus Inbhear na Sabhrainne sa deisceart..
Cé go bhfuil an Díog dátaithe go traidisiúnta go dtí an Mheánaois Luath i Sasana Angla-Shacsanach, thug taighde le blianta beaga anuas – ag baint úsáide as teicnící mar dhátú carbóin radaighníomhach – dúshlán don stairstaireolaíocht ghnásúil agus na dteoiricí traidisiúnta faoin créfoirt agus léiríonn gur cuireadh tús le cuid de sa 5ú haois, le linn na tréimhse fo-Rómhánach .